JoJo Siwa

**Joelle Joanie Siwa**, **JoJo Siwa** bezala ezaguna (Omaha, 2003ko maiatzaren 19a) estatubatuar dantzari, abeslari eta youtuber-a da. Ezaguna da *Dance Moms*-en bi denboraldiz bere amarekin, Jessalynn Siwarekin, agertzeagatik, eta bere *Boomerang*, *Kid in a Candy Store* eta *Karma* singleengatik. Siwak bere eguneroko bizitzako bideoak argitaratzen ditu egunero YouTubeko bere kanalean: *Its JoJo Siwa*. 

2020an, *Time* aldizkariaren munduko 100 pertsona eragingarrienen zerrendan sartu zuten.

## Lehen urteak 
Siwa Omahan jaio zen (Nebraska), 2003ko maiatzaren 19an. Ama Jessalynn Siwa (ezkongabetan, Lombardi) Iowako dantza-irakasle profesionala du, eta aita Tom Siwa Nebraskako kiropraktikoa. Jayden Siwa da v¡bere anaia, zaharragoa du, eta hura ere *vlogger* da.

## Ibilbidea 
''Abby's Ultimate Dance Competition* (*Dance Moms*-eko Abby Lee Miller-ek ekoitzia) lehiaketan hasi zuen bere ibilbidea Siwak: bigarren denboraldian, bost finalisten artean gelditu zen, eta lehiakide gazteena izan zen. Amarekin agertu zen saioan, eta bederatzigarren astean kanporatu zuten. Siwa laster hasi zen *Dance Moms*-en agertzen; talde lehiakidearentzat dantza-entzunaldi bat egin zuen, 2014an, Miller-en «ALDC»ekin, eta 2015eko hasieran taldearentzat hautatua izan zen.

2016ko maiatzean, Siwak *Boomerang* lantzatu zuen deskargatzeko, baita aurreko sinple bat ere: *I Can Make U Dance*. *Boomerang'' lineako jazarpenaren gaiaz da. Bere bideoak 900 milioi ikustaldi baino gehiago izan zituen, eta 2.5 milioi 'atsegin dut' baino gehiago. 2018an, 'Urteko artista errebelazio' izendatu zuen Vivid Seatsek.
ezkerrera|thumb|2018ko argazkia
2018an, Siwak iragarri zuen 2019an egingo zuela lehen kontzertu-bira handia, *Dream The Tour* izenekoa. Estatu Batuetako eta Kanadako 52 hiritan antzokiak, aire zabaleko anfiteatroak eta estadioak bisitatu zituen, baita estadio itxiak ere. Horrez gain, Erresuma Batuan eta Australian ere beste hainbat emanaldi egin zituen. Bira Phoenixen (Arizona) hasi zuen, maiatzaren 17an. Biraren lehen etapa ekainaren 26an amaitu zen Austinen (Texas), eta bigarren etapa uztailaren 10ean hasi zen berriro Orlandon (Florida), eta abuztuaren 20an amaitu zen Vancouverren (Kanada). *Time* aldizkariaren munduko 100 pertsona eragingarrienen zerrendan sartu zuten, 2020ko irailean.

2024ko apirilaren 5ean, Jojo Siwak *Karma* abestia atera zuen, bideo musikalarekin batera. Ordurako, denbora bat zeraman Tiktok-en bideoak argitaratzen kantuaren gainean egindako bere dantzarekin.

## Beste jarduera batzuk 
2016an, Siwak, ''Claire's'' moda eta bitxigintzako osagarrien konpainiarekin lankidetzan, ilerako begizta-lerro bat merkaturatu zuen. Begizta-lerroak, Siwak erabiltzen dituen begiztetan inspiratua izan zena, arrakasta berezia izan zuen Erresuma Batuko lehen hezkuntzako eskoletako ikasleen artean. Eskola batzuek debekatu egin zituzten arrazoi askorengatik, baita ikaskideen presioagatik ere, eta horrek distrakzioak, ikasleen kontzentrazioaren kaltetzea eta eskolako janzte-politikak urratzea eragin zituen. Begizta horien ospea ikusirik, denda batzuk ere antzekoak saltzen hasi ziren. 2017an, Siwak aipatu zuen bere begiztak "botere, konfiantza eta fedearen sinbolo" zirela.

Ondoren, Siwa JC Penney departamendu-denda estatubatuarrarekin elkartu zen osagarrien lerro bat, logelarako dekorazioa eta bere irudira egindako panpina bat kaleratzeko, eta haur txikiei zuzendutako hainbat liburu kaleratu zituen.

2019ko ekainean, Medikamentuen eta Elikagaien Administrazioak ohartarazi zuen asbesto-maila arriskutsuak atzeman zituztela JoJo Siwa markako kosmetiko-kit batean, eta, horren ondorioz, Claire's-ek produktua erretiratu zuen.

2017an, Siwak Nickelodeonekin sinatu zuen, eta *Blurt!* filmean, Jace Normanekin, eta *Lip Sync Battle Shorties* programan, Nick Cannonekin, agertu zen. Siwa *The Masked Singer*-en hirugarren denboraldian agertu zen, T-Rex interpretatuz. Saioan agertu zen lehiakiderik gazteena izan zen (16 urte).

2021eko urtarrilean, Spin Masterrek ''JoJo's Juice'' izeneko karta-joko bat sortu zuen, biluztasunari eta lapurretari buruzko galderak zituena, 6 urtetik gorako haurrei zuzenduta egon arren. Siwak geroago barkamena eskatu zuen, eta, adierazi zuen ez zeukala zerikusirik jokoaren garapenarekin; gero, merkatutik kendu zuten.

## Bizitza pertsonala 
Siwak harreman bat izan zuen TikTok-eko izar Mark Bontemporekin, 2020ko abuztutik azarora.

2021eko urtarrilean, Siwak bere burua LGBTQ+ komunitatearen parte izendatu zuen bere sare sozialetan. Jarraitzaile batek bere sexu-orientazioa zein zen galdetu zionean, Siwak adierazi zuen ez duela bere sexualitatea etiketatzen, "benetan, ez baitaki zein den horren erantzuna". Urte bereko otsailean, Siwak adierazi zuen bere lagun onenarekin, Kylie Prew-ekin, ari zegoela bikotean, hilabete lehenago bere neska-laguna izateko eskatu baitzion. Geroago adierazi zuen: "Teknikoki, pansexuala naizela esango nuke, horrela izan naizelako beti, nire bizitza guztia horrelakoa da, nire gizakia nirea da". Elkarrizketa berean, Siwak aipatu zuen 'gay' eta 'queer' terminoak ere erabiltzen dituela.

## Filmografia 
### Telebistako serieak 
### Filmak 
## Erreferentziak 
## Kanpo estekak